钦定古今图书集成/明伦汇编/氏族典/第162卷 > 韩元善
## 钦定古今图书集成/明伦汇编/氏族典/第162卷 > 韩元善

按《元史韩元善传》：“元善字大雅，汴梁之太康人。父克
昌，至大间，仕为监察御史，以论事有名声。元善由国
子监生积分中程，释褐除新州判官，累擢江南行台
监察御史，历中书左司郎中，吏部侍郎、吏部尚书，佥
枢密院事。至正三年，拜中书参知政事。五年，迁大司
农卿。寻出为江南行御史台中丞，燕南肃政廉访使。”
九年，召拜中书左丞、同知经筵事。十二年，以病卒。元
善性纯正，明达政体，以文学治才羽翼庙谟，论议之
际，秉义陈法，不偭乡上官，国是所在，倚之以为重。